EELNÕU 2020/225

								KOMISJONID:

eelarve- ja arengu-	X	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
noortevolikogu	X	
seeniorite nõukoda	X	
saadikurühmad	X	

VILJANDI LINNAVOLIKOGU

OTSUS

30. jaanuar 2020   nr

Viljandi linna 2019. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

o t s u s t a b:

1. Kinnitada salajase hääletuse tulemused.

2. Viljandi linna 2019. aasta aastapreemia saaja on …………………………. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Johan-Kristjan Konovalov
Esitatud: 13.01.2020
Esitaja: Viljandi Linnavalitsus			Ettekandja: Helir-Valdor Seeder
Lk arv: 3
Hääletamine: nõudmisel

Seletuskiri
Viljandi linna 2019. aasta aastapreemia

Eelnõu eesmärk on tunnustada möödunud kalendriaastal Viljandi linnale olulise tähtsusega tegu või saavutust. Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid. Ettepanekuid esitati 11, kokku 8 isiku ja/või teo tunnustamiseks. Laekunud ettepanekute põhjal on koostatud koondtabel.
Preemia suurus on 1500 eurot pärast riigi poolt kehtestatud maksete mahaarvamist. Preemiaga kaasneb Viljandi linna aukiri ja Viljandi linna teenetemärk.
Preemia antakse üle Eesti Vabariigi 102. aastapäevale pühendatud pidulikul kontsert-aktusel Sakala keskuses 24. veebruaril 2020.

Kandidaat	Põhjendus	
Kalev Saarva

(esitaja Tiit Rüütli)	Ennastsalgava tegevuse eest huvikoolis noorte kitarristide õpetamisel ja kasvatamisel.	
Vaike Rajaste

(esitaja Maire Rahnel)	Kauaaegne rahvatantsuõpetaja ja 2019. a. tantsupeo idee autor ja pealavastaja.	
Lavastuse “Once” loominguline meeskond: Taago Tubin, Peeter Konovalov, Andre Maaker, Liisa Soolepp, Raido Mägi

(esitaja Ugala teater / Tanel Jonas, loominguline juht)	Lavastuse "Once" loominguline meeskond on suutnud äärmiselt edukalt ühendada tundliku teatri ja muusikakeele ning liita selle nauditavaks ja populaarseks, kunstiliselt tugevaks tervikuks. Muusikali “Once” enamik etendusi toimuvad Viljandi linnas ja seeläbi on ainuüksi aastal 2019 Viljandi linna külastanud ligi 20 000 teatri-ja muusikasõpra, olles seeläbi üheks suurimaks ja rahvarohkeimaks kultuurisündmuseks aastal 2019.	
Eleri Helimets

(esitaja Monica Sasi)	Pärimusmuusikateemalise XI erivajadustega inimeste laulu- ja tantsupeo korraldamise eest Viljandi linnas.	
Rüki galerii / Laur Kivistik

(esitatud 2 korda Mari Vallikivi, Ditmar Martinson)	Kõige kaasaegsemat Eesti kunsti tutvustav eragalerii rikastab Viljandi kultuurielu ja täidab sellealase tühimiku.

Viljandi kunstielu rikastamine kõrgetasemelise eragaleriiga.	
Viljandi Rotary Klubi 

(esitatud 3 korda - Isamaa saadikurühm, Viljandi Linnavolikogu saadikurühm Eesti Reformierakond, Johan-Kristjan Konovalov)	Nende eestvedamisel ja koos mitme Viljandi ettevõtte abiga ehitati superhea pumptrack, mis on laste ja noorte seas nii vihmase kui ka päikeselise ilma korral väga populaarne.

Viljandi Rotary klubi eestvedamisel valmis 2019.aastal pumptrack, mis sai kohe populaarseks. See projekt on ilmekas näide kodanikuühiskonnast. Ühe mittetulundusühingu eestvedamisel on valminud midagi sellist, mis annab linnale palju juurde.

Lasteparki pumptrack´i ehitamise eestvedamise eest. Rada leidis kohe (veel enne ametlikku avamist) suurt kasutust ning on laste ja noorte seas äärmiselt populaarne. Rajal sõideti ka teisel jõulupühal.	
Cleveroni akadeemia

(esitaja Viljandi Linnavolikogu Sotsiaaldemokraatide saadikurühm)	Eestis on mitmeid kõrgkoole. Ilmselt teavad kõik viljandlased, et meie linnas asub Tartu Ülikooli Viljandi Kultuuriakadeemia. Kuid lisaks sellele on Viljandis ka üks eraalgatuslik kõrgkool, täpsemalt Cleveroni akadeemia. On vähe ettevõtteid, mis suudavad pakkuda kõrgkooli tasemel haridust uutele innovaatoritele. Kuid just Cleveron võttis kätte ja lõi akadeemia, mis loob tegijaid tulevikuks. IKT sektori eripära on, et see areneb kiiremini kui formaalne kõrgharidus suudab sammu pidada. Seetõttu on tänuväärne, et üks Eesti IKT ettevõte on asunud koolitama spetsialiste, kes kujundavad meie riigi infotehnoloogilist tulevikku. Seda ei tohi alahinnata. Tegu on ettevõtmisega, mis kompenseerib puudujääki, millele avalik sektor pole suutnud alternatiivi leida. Pakkuda 20-le entusiastile kõige kaasaegsemat rakenduskõrgharidust on miski, mille ees tuleb müts maha võtta kõigil. Seda enam, et haridust pakutakse meie kõigi kodulinnas Viljandis. Cleveron on ettevõte, mis väärib tunnustust mitte pelgalt kasumile suunatud tegevuse pärast, vaid ka tulevikule suunatud aktsioonide eest. PREEMIA SAAJA: Cleveron AS	
Viljandi Kergejõustikuselts Sakala ja Tiit Aru

(esitajad Helmut Hallemaa, Viljandi Linnavolikogu Eesti Keskerakonna saadikurühm; Eesti Keskerakonna Viljandi linna osakond)	VILJANDI PAALALINNA HEITEVÄLJAKU AVAMINE Viljandi Kergejõustikuselts Sakala ja selle väsimatu juhi Tiit Aru töö ja eestvedamise tulemusena.
Viljandi Paalalinna heiteväljaku rajamine ja avamine 2019. aastal on kindlasti ülioluline ning väga märgiline tegu. See vajalik rajatis valmis kodanikualgatuse korras mittetulundusühingu Viljandi Kergejõustikuseltsi Sakala ja selle väsimatu juhi Tiit Aru töö ja eestvedamise tulemusena. Heiteväljaku valmimisse panustati hulga vabatahtlikku tööd ning paljude toetajate rahalisi vahendeid. Kompleksis Paalalinna kergejõustikuhalliga loob see väga head aastaringse treenimise võimalused nii täiskasvanutele kui ka noortele ning on ka koht võistluste korraldamiseks. Täna ongi see ainus heiteväljak Viljandi linnas.	

(allkirjastatud digitaalselt)
Johan-Kristjan Konovalov
avalike suhete spetsialist